**Алар даны мәңгелек...**

(**Бөек Җиңүнең 79 еллыгына)**

**Гимн тыңлау.**

 **Алып баручы. Хәерле көн, хөрмәтле авылдашлар,тыл һәм хезмәт ветераннары,килгән кунаклар! Сезне барыгызны да бөек тантана,зур шатлык –Бөек Җиңүнең 79 еллык бәйрәме белән котлыйбыз! Илебез күгенең 79 ел буена аяз булуы белән без сезгә бурычлы. Озын гомер,тыныч көннәр насыйп булсын барыбызга да! Сезнең түземлегегез, сабырлыгыгыз алдында баш иябез!**

 **Безнең илебез ел саен Җиңү көнен бәйрәм итә. Бу бәйрәм 1945 елда нин-**

**ди шатлыклы, тантаналы булса, хәзер дә 79 ел узгач та, халык бу Җиңүнең**

**нинди зур югалтулар белән яулануын онытмый.**

 **Матурлыгы өчен бу көннәрнең**

 **Кемнәр генэ корбан булмаган!**

 **Исемнәрен тарих безгә үзе**

 **Саклап килә ерак еллардан!**

 **Туган ил хакына,**

 **Туган җир хакына**

 **Авылдашлар башын салдылар.**

 **Безнең гомер өчен алар**

 **Мәңгегә чит илдә калдылар!**

**Кичәне ачу өчен сүз \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бирелә.**

 **Алып баручы. Хөрмәтле кунаклар! Бу Җиңү зур корбаннар аша килде һәм менә 79 ел инде илебез халкы тыныч тормышта яши. 4 ел сугыш дәвамында халкыбыз тудырган зур батырлыклар һәм кичергән зур газаплар 79 ел буена да, 100 ел буена да онытылырлык тугел. Каһарманнар даны мәңгелек.**

 **Югалтулар,зур җиңүләр белән,**

 **Тәмамланды Ватан сугышы.**

 **Дүрт ел дәвам иткән бу сугышта**

 **Миллионнар башын салдылар**

 **Ватан сугышының геройлары**

 **Тарихларга кереп калдылар.**

 **Ал.б. 1941 елда көчле һәм явыз дошман илебезгә басып керде. Кешеләрнең тыныч йокысын меңләгән туп тавышы бүлде.Бөек Ватан сугышы башланды.**

 **1941 нең җәе,**

 **Шомлы хәбәр җиргә китерде.**

 **Дошман безнең илгә бәреп кергән,**

 **Диеп радиолар җиткерде.**

**(Фонограмма: Левитан тавышы.Сугыш башлануы хәбәр ителә).**

**Ал.б. Менә шулай башланып китә Бөек Ватан сугышы. Бу 1941 елның 22 июнь таңы иде. 1418 көнгә сузылачак дәһшәтле сугышның никадәр озын барасын да, миллионнарның яу кырыннан әйләнеп кайтмаячагын да әле беркем дә белми иде.**

 **Авылыбызның иң-иң уртасында,**

 **Иң матур һәм күркәм урында**

 **Һәйкәл булып баскан солдат тора,**

 **Винтовкасын кысып кулына.**

 **Кемнәр болар, исемнәре ничек?**

 **Белеп булмый –кайда туганнар?**

 **Тик шунысы ачык, биеклекне,**

 **Яулаганда һәлак булганнар.**

 **Җире-күге белән йотам диеп,**

 **Килгән иде дошман һәр илгә.**

 **Кыяларга бәрелеп янчелде дә,**

 **Җеназасын тапты Берлинда.**

 **1укучы: Бәйрәм бүген,бәйрәм !-диеп, Риназ**

 **Бар дөнья балкып торсын.**

 **Җиңү бәйрәме икәнне**

 **Барсы да белеп торсын,**

 **Барсы да көлеп торсын.**

 **“Солдатушки” җыры яңгырый.**

**Ал.б. Бүгенге матур тормышыбыз, аяз күгебез өчен кемнәргә бурычлы соң**

**без? Кемнәр безнең якты киләчәк өчен изге яуда башларын салган? Бу хакта безнең бер генә минутка да исебездән чыгарырга хакыбыз юк.**

 **Бер кайтырбыз диеп киткән юлдан**

 **Китсәләр дә,алар кайтмады.**

 **Алар өчен бары җилләр генә**

 **Ачып-ябып йөри капканы.**

**Бер кайтмасак, бер кайтырбыз дип китсәләр дә,күпме авылдашларыбыз**

**туган туфрагын күрү бәхетенә ирешә алмады.Алар еракта мәңгелек йокыга**

**талдылар.Туган җирләре өчен башларын салган бу батырларны онытырга**

**безнең хакыбыз юк. Алар безнең белән, безнең арада.**

 **Иле исән калган батыр улың**

 **Яши халкы белән ул бергә.**

 **Тыныч тормыш өчен тырыша ул,**

 **Җырлап иген игә ул җирдә.**

 **Хөрмәтле кунаклар, авылдашлар!**

**Безнең якты киләчәгәбез, сабыйларның тыныч йокысы өчен башларын салган авылдашларыбызны зур хөрмәт белән искә алыйк.**

**Бер минутка тынлык.**

**(Зал басып тын кала)**

**2укучы: Бөек Җиңүгә 79 ел дип Альмир**

 **Шатлык белән тибә йөрәкләр.**

 **Тормышыгыз матур,күңелегез тыныч,**

 **Гомерегез озын булсын,**

 **Безнең сезгә шундый теләкләр!**

**3укучы: Утлы еллар үтте, Риназ**

 **Җиңү килде.**

 **Күпләр әйләнеп безгә кайтмады.**

 **Исән-саулар Берлингача җитеп,**

 **Туган авылларына атлады.**

**4укучы: Җиңү килде җирне нурга күмеп, Альмир**

 **Шатлык белән күзне чылатып.**

 **Килде ул көн-горур күкрәкләрдә**

 **Орден-медальләрне чыңлатып.**

**(“Катюша” җыры яңгырый)**

**Ал.б. Җиңүнең 79 еллыгын бәйрәм иткәндә арабыздан киткән ветераннарны онытмыйк. Әйе бик зур афәтләр, олы хәсрәтләр алып килде бу сугыш илебез халкына.” Исән-сау әйләнеп кайтыгыз, җиңү белән кайтыгыз, онытмагыз!” –дип озаткан иде авыл халкы үзенең кадерле улларын. Аналарның йөзләренә яулык каплап, тавышсыз гына елаулар, күпләрнең тамагына кереп утырган хәсрәт төере озату тантанасына артык сизелмәде.Чөнки алар улларының әйләнеп кайтырына ышанганнар иде әле.Үгет-нәсыйхәтләрнең, әманәт-нәзерләрнең, ачы күз яшьләренең шаһиты булды олы юл.**

 **Авыр,бик авыр еллар иде.Ләкин түзделәр, иреннәреннән кан сыркагынчы түзделәр. Дошманны тизрәк туган җиребездән куып чыгару.Менә шушы олы максатка ирешүдә Чепкас-Илмәт авылыннан Бөек Ватан сугышында 149 кеше катнашты. Авыл язмышы ил язмышына кушылды.**

 **Совет халкы, дүрт елдан артык кан коеп, үз иминлеген генә саклап калмады, фашизм изүе астында газапланучы тугандаш халыкларга да азатлык алып бирде. Яшәү өчен, авылдашларыбызның бәхетле киләчәге өчен күпме авылдашларыбызның гомере киселде. Ниһаять, зур корбаннар биреп алынган Җиңү көне килде. 1945 ел. 9 май.**

**(Сугыш тәмамлану турында игълан ителә)**

**(“День Победы” җыры яңгырый)**

**5укучы: Бүген бәйрәм көнендә Риназ**

 **Барчагызны котлыйбыз**

 **Шатлык, бәхет,сәламәтлек**

 **Һәммәгезгә телибез.**

**Ал.б. Еллар уза,дөньяга яңа буыннар килә. Ватан сугышы беткәнгә дә инде 78 ел. Әмма канкойгыч сугышлар турында онытырга беребезнең дә хакы юк.Азатлык өчен көрәштә гомерләре өзелгән батырларның истәлеген кадерләп саклыйк.Аларның исеме,онытылмас эшәре,якты маяк булып, буыннардан - буыннарга күчсен!**

 **Хөрмәтле кунаклар, авылдашлар!**

 **Хушлашырга вакыт җитте,**

 **Тәмамланды кичәбез.**

 **Бүгенгенең гүзәл бер мизгеле**

 **Күңелләрдә калсын уелып.**

 **Бәйрәм белән үзегезне!**